《赋得行舟逼远树一首》
明代·黄省曾

一苇泛遥空，桃花度绮风。五湖孤楫里，千里片帆中。

萍酒衔春绿，霞竿垂暮红。秦源何处所，摇思玉林宫。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。